Kai buvau jaunesnis, mano tėtis visą laiką man rodydavo TED kalbas.
Mes žiūrėdavome jas kartu savo svetainėje,
ir diskutuodavome apie tai, ką sužinojome.
Man tai patiko, ir aš daug sužinojau. Apie pasaulį ir apie save.
Atsimenu, vieną dieną jis pažiūrėjo į mane ašarotomis akimis ir pasakė:
„Sūnau, jei kada turėsi progą perskaityti TED kalbą,
pradėk su asmeniniu anekdotu“.
(Juokas.)
„Atsiminimas iš tavo jaunystės.
Tai neprivalo būti tikras atsiminimas, tu gali jį sugalvoti, jei reikia.
Bet pradėk su jausmingu anekdotu“.
Ir tuo momentu, kaip niekada prieš tai, pajutau, kaip stipriai jis mane myli.
(Juokas.)
Dabar mes gyvename kitokiais laikais, gyvename krizių pasaulyje.
Mūsų skola yra didesnė nei anksčiau, tai yra ekonominė krizė.
Yra ir ekologinė krizė, globalinio atšilimo krizė,
mūsų temperatūra sparčiai kyla.
Tada neabejotinai yra kultūrinė krizė.
Šiuo metu yra daugiau „Honey Boo Boo“ serijų,
nei kada buvo istorijoje.
(Juokas.)
Visi jie yra dideli iššūkiai.
Noriu parodyti jums kai ką baisaus.
(Juokas.)
Skolos, temperatūros ir „Honey Boo Boo“ serijų augimas
puikiai sutampa su augančiu TED kalbų skaičiumi.
(Juokas.)
Tai įrodo, kodėl turėtume nepasitikėti TED kalbomis.
TED kalbos sukelia krizes.
Visų pirma, kad ir ką darytumėte,
neklausykite to, ką jums sako žmonės per TED kalbą.
Patikėkite manimi, netikėkite niekuo, ką išgirsite TED.
Pažiūrėkime, kas iš tikro yra TED kalba,
ir kas daro TED kalbą tokią pavojingą.
Įprastai TED kalba susideda iš trijų dalykų.
Pirmiausia, idėjos. Visos TED kalbos yra apie idėjas.
„Kodėl turėtume daugiau niekada nemiegoti“,
„Ko filmų režisieriai gali išmokti iš kačių vaizdelių“,
„Jogurto svarba“.
Visa tai yra idėjos.
Aš bandžiau surasti TED kalbą be idėjų, bet tokios nėra.
Antra, žodžiai.
Galbūt jūs to nepastebėjote, bet kiekviena TED kalba susideda iš žodžių.
Kai kurie šių žodžių ištariami garsiai, kiti parašomi skaidrėse.
Kai kurie yra sukurti pranešėjų.
Būkite atsargūs, TED konferencijų pranešėjai mėgsta kurti žodžius.
Jiems tikrai patinka kurti žodžius.
[Gyva transliacija, tipochondrikas, Saitažodžiavimas, Identikonas, Brangelina]
Jei nesate toks kūrybingas,
visada galite patobulinti žodį pridedant skaičių pabaigoje.
Vadiname tai „Kūrybingumas 2.0“.
(Juokas.)
Trečias TED kalbos elementas yra kai kas truputį neaiškaus.
Tai labai ypatingas vilties ir optimizmo derinys.
Tai jausmas, kuris apima, kai norisi pranešėjui ploti atsistojus,
ar kai nori pasidalinti jo kalba „Twitter“ ar „Facebook“,
ar kai žiūri „Ekstremalių namų pokyčių“ seriją.
Vadinu šį jausmą „Vilčioptimizmu“.
(Juokas.)
Ir tai labai stiprus TED kalbų elementas.
(Juokas.)
Kas daro TED kalbas tokias pavojingas?
Ar tai idėjos? Ar žodžiai? Ar „vilčioptimizmas“?
Taip. Jie visi trys.
Gyvūnai nemeluoja.
Pagalvokite apie tai.
Gyvūnai nemeluoja.
Jie gali perteikti meilės jausmą vienas kitam, jie gali vienas kitam padėti.
Gyvūnai gali apsaugoti save, taip pat savo jauniklius,
bet jie nemeluoja.
Kodėl ne? Nes jie neturi žodžių.
Žodžiai yra melo mašina.
Visi žinome populiarią Šekspyro citatą: „Žodžiai yra kvaili, pasitikėk mimika“.
(Juokas.)
Bet jis to nesakė.
Štai kam tinkami žodžiai:
padaryti, kad netikri dalykai skambėtų kaip tikri.
Nepasikliaukite žodžiais. Jei kažkas skamba kaip tikra, tai nėra taip.
Antra priežastis, kodėl TED kalbos yra pavojingos, jos paremtos idėjomis.
„Ką jis gali turėti prieš idėjas?“, sakysite jūs.
Idėjos yra puikios, mes turėtume jas skleisti,
štai kodėl jūs esate čia, skleidžiate savo mažas idėjas aplinkui.
Pasižiūrėkite į keletą jūsų idėjų.
Vergija yra idėja,
plastikiniai maišeliai yra idėja,
„Gangnam Style“
(juokiasi)
yra idėja.
Kažkada jos visos buvo masiškai populiarios idėjos.
Ir visos buvo baisios. Turėtumėte gėdytis.
Iš tikrųjų, idėjos yra liga.
Jos plinta nekontroliuojamai, ir vos tik jos pradeda plisti,
nėra būdo joms sustabdyti.
Neveltui tai vadinama „tapti virusiniu“.
Štai čia atsiranda „vilčioptimizmas“:
idėjos plinta, nes jos teikia pasitenkinimą;
labiausiai malonios idėjos kyla iš „vilčioptimizmo“.
Tai idėjos, suteikiančios viltį mūsų ateičiai.
„Rojus egzistuoja“.
„Mes galime sustabdyti globalinį atšilimą“
„Tu gali būti Olandijos balsas“.
Tai savo darbą atlieka „vilčioptimizmas“.
Jis pavojingas idėjas pateikia kaip geras, įkvepiančias ir padaro jas skleidžiamas.
Jei yra vienas dalykas, kurį norėčiau, kad įsimintumėte iš šios kalbos,
vieną dalyką turėtumėte pasakyti visiems savo pažįstamiems,
viena turėtų būti visuose rytojaus laikraščiuose,
yra – mes neturėtume skleisti idėjų.
Žmonės skleidžia daugybę pavojingų idėjų, tapkime joms atsparūs.
Žmones tiki daugybe pavojingų dalykų,
taigi nustokime tikėti jais.
Tikiu, kad jei pamesime viltį, mūsų pasaulis taps geresne vieta.
(Juokas.)
Tikiu, kad jei pamesime optimizmą, tapsime geresniais žmonėmis.
Tikiu, mes tapsime laimingesni, protingesni
ir geriau atrodysime, jei nustosime tikėti dalykais.
Laikas Visuomenei 2.0.
(Juokas.)
Dėkoju.
(Plojimai.)